Številka: 061-1/2018/2

Datum: 8. 1. 2019

 **MINISTRSTVO ZA GOSPODARSKI RAZVOJ IN TEHNOLOGIJO**

**POROČILO O IZVEDBI STRATEŠKIH USMERITEV IN PRIORITET**

**MEROSLOVNEGA NADZORA URADA RS ZA MEROSLOVJE (MIRS)**

**ZA LETO 2018**

|  |  |  |
| --- | --- | --- |
| **ORGAN: MIRS** | **PLANIRANE NALOGE 2018** | **IZVEDENE NALOGE 2018** |
| Izvedba sistemskih inšpekcijskih nadzorov (na podlagi količnika ocene tveganja in na podlagi izbranih aktualnih vsebinskih področij) | 1. Nadzirala se bodo predvsem merila pri katerih je možnost tveganja - finančna, tehnična, zdravstvena.. večja2. Povečanje učinkovitosti nadzora s poudarkom na vsebini nadzorov – testiranje meril in ne na neformalnem številu izvedenih nadzorov 3. Skupni EU projekt nadzora nad neavtomatskimi tehtnicami, ki so povezane z blagajniškim POS sistemom, POS+NAWI projekt4. Skupni EU projekt nad vodomeri v prometu5. Skupni EU projekt nad neavtomatskimi tehtnicami v zdravstvuPredpakirani izdelki1. Nadzor zavezancev, ki so bili kršitelji v preteklosti2. Nadzor novih zavezancev predvsem s področja ekoloških izdelkov in naravne kozmetike 3. Dobavitelji z znakom »e« se nadzirajo enkrat v treh letih, če pretekli nadzor ni bil negativen, v nasprotnem enkrat na letoPlemenite kovine:1. Nadzor dobaviteljev kršiteljev2. Preventiven nadzor tudi pri ostalih dobaviteljih | V letu 2018 je bilo izvedeno 571 od 550 planiranih nadzornih postopkov. Nadzirala so se področja, kjer smo pričakovali večja tveganja (finančna, zdravstvena, tehnična..). Nadzirana so bila naslednja merila: priprave za merjenje tekočih goriv pri polnjenju rezervoarjev motornih vozil, merilniki tlaka v pnevmatikah, taksimetri, neavtomatske tehtnice, merilniki krvnega tlaka, števci el. energije, vodomeri, gostinska posoda ter še nekatera druga merila. Preskus točnosti meril s kontrolnimi preskusi na mestu uporabe meril so bili izvajani pri nadzoru 68 bencinskih servisov in pregledano okrog 390 naprav za točenje goriva, v dveh projektih je bilo preskušeno 38 neavtomatskih tehtnic. Skupni EU projekt nad neavtomatskimi tehtnicami, ki so povezane z blagajniškim POS sistemom (NAWI +POS) je bil končan v začetku leta 2018. Ker je bila Slovenija koordinator projekta, so bili rezultati in sprejeti ukrepi v posameznih državah predstavljeni na sestankih WELMEC delovne skupine za nadzor trga WG 5 v Parizu in Sofiji. Izveden je bil nadzor in preskus 449 NAWI + POS sistemov v šestih EU državah. EU projekt nad vodomeri v prometu je bil zaradi odsotnosti koordinatorja projekta prestavljen na leto 2019Projekt je bil izveden in zaključen. V Sloveniji smo izvedli nadzor in testirali 37 neavtomatskih tehtnic; pregledane so bile predvsem tehtnice za dojenčke, nekaj pa tudi tehtnic, ki so del bolniških postelj. Neskladnost je bila ugotovljena samo pri eni (od 26) tehtnici.Skupno je bilo izvedenih 67 nadzorov. Nadziranih je bilo 48 podjetij, ki pakirajo živilske izdelke, 17 pakircev neživilskih izdelkov, 1 proizvajalec merilnih steklenic ter 1 uvoznik predpakiranih izdelkov. Večina pregledov je bila opravljena pri manjših in srednjih pakircih pri katerih smo prvič opravljali nadzor.Med nadzorovanimi zavezanci je bilo 17 zavezancev z znakom »e«Izvedeno 57 od 90 planiranih nadzornih postopkov. V večini primerov so bili nadzirani zavezanci kršitelji že v preteklosti, nekaj nadzorov pa je bilo pri ostalih dobaviteljih. |
| Izvedba prioritetnih inšpekcijskih nadzorov na osnovi prejetih pobud in prijav, katerih je prednostna obravnava upravičena z vidika javnega interesa | Prejete prijave na področju naprav za točenje goriv, neavtomatskih tehtnic, taksimetrov, vodomerov, predpakiranih izdelkov  | Nadzor se prioritetno izvaja na vseh področjih, kjer pogosto prihaja do pritožb uporabnikov in prijav. To so predvsem množična merila (števci el. energije, vodomeri, merilniki toplotne energije), naprave za merjenje tekočih goriv (bencinske črpalke), taksimetri, neavtomatske tehtnice,..  |
| Izvedba inšpekcijskih nadzorov na osnovi ostalih prejetih pobud in prijav | Prejete prijave na področju taksimetrov, naprav za točenje goriv, neavtomatskih tehtnic, vodomerov in predpakiranih izdelkov | V letu 2018 smo prejeli 15 prijav in pritožb in sicer: za taksimetre 4 prijave, priprave za merjenje tekočih goriv pri polnjenju rezervoarjev motornih vozil 3 prijave, 4 prijave za področje predpakiranih izdelkov, 2 prijavi za neavtomatske tehtnice in 2 za vodomer. Vse prijave so bile obravnavane, vendar v nobenem primeru ta ni bila upravičena.  |
| Uvedeni prekrškovni postopki | V primeru (predvsem večjih ali ponavljajočih se) kršitev so bili uvedeni prekrškovni postopki | Izvedenih je bilo 47 hitrih prekrškovnih postopkov v katerih so bili izdani plačilni nalogi in sicer 30 na področju meril, 10 na področju plemenitih kovin ter 7 na področju predpakiranih izdelkov.  |
| Izvedba skupnih inšpekcijskih nadzorov | Na področju nadzora taksistov že nekaj let poteka ustaljena akcija skupnega nadzora med Uradom, Inšpektoratom za promet energetiko in prostor, TIRS, FURS, Policijo in inšpektoratom mestne občine Ljubljana | Izvedeno je bilo več kot 20 skupnih akcij v katerih je bilo pregledanih več kot petdeset taksistov in taksimetrov (38 zapisnikov)  |

V letu 2018 je bilo izvedeno 571 nadzornih pregledov nad **merili v uporabi in prometu**. Izdano je bilo 80 upravnih odločb, 30 plačilnih nalogov in izdanih 130 opozoril za ugotovljene manjše neskladnosti. Največ opozoril je bilo izdano pri nadzoru gostinske posode, neavtomatskih tehtnic in meril v zdravstvu pri zavezancih, pri katerih je bil izveden nadzor prvič. Na področju nadzora smo presegli zastavljen plan kljub temu, da smo šele v mesecu maju nadomestili sodelavca, ki je v letu 2017 zapustil sektor, z novim inšpektorjem.

Na področju nadzora nad merili v prometu smo sodelovali v dveh **Evropskih (EU) projektih** in sicer v projektu nadzora nad neavtomatskimi tehtnicami, ki so povezane z blagajniškim sistemom (POS+ NAWI) ter projektu nadzora nad neavtomatskimi tehtnicami v zdravstvu. Oba projekta sta uspešno zaključena. V projektu POS+ NAWI pa smo v šestih evropskih državah: Irska, Francija, Nizozemska, Slovenija, Španija in Švica, preskusili skupaj 449 neavtomatskih tehtnic, ki so povezane z blagajniškim POS sistemom (tehtnice, ki se nahajajo na blagajni, npr. v Hoferju, Lidlu, Eurospinu, nekaterih restavracijah, kjer tehtajo solato). V Sloveniji smo preskusili (testirali) 51 tehtnic. Rezultati nadzornih pregledov v večini sodelujočih držav, tudi v Sloveniji, niso popolnoma zadovoljujoči, saj so bile ugotovljene kršitve pri večjem številu imetnikov teh naprav. Šlo je predvsem za neskladnosti, kjer POS sistemi niso imeli pridobljenega ustreznega certifikata. Posledično je to pomenilo, da je bila pomanjkljiva tudi dokumentacija, nezaščitena programska oprema in podobno. Pri preskusu delovanja naprav kot celote in preskusu točnosti neavtomatskih tehtnic, razen dveh izjem, v Sloveniji ni bilo ugotovljenih nepravilnosti.

V EU projektu nadzora neavtomatskih tehtnic v zdravstvu je sodelovalo 7 evropskih držav; Irska, Nemčija, Nizozemska, Norveška, Slovenija, Švedska in Velika Britanija. Čeprav je bilo v večini drugih sodelujočih državah članicah ugotovljeno veliko neskladnih meril, smo v Sloveniji pri preskusu 26 meril odkrili samo eno neskladno merilo. Razlog za urejeno stanje je predvsem v tem, da je bilo to področje nadzirano že v preteklih letih.

Poleg navedenih EU projektov nadzora smo v letu 2018 izvedli tudi naslednje nadzorne preglede meril v uporabi in prometu: interni projekt nadzora dolžinskih meril v prometu, dva projekta nadzora nad neavtomatskimi tehtnicami v uporabi; nad neavtomatskimi tehtnicami v lekarnah ter pri manjših prodajalcih sadja in zelenjave ter pekovskega peciva in tehtnicah v mesnicah in ribarnicah. Pri nadzoru nad dolžinskimi merili je bilo pregledano 34 zavezancev, večinoma trgovin, pri katerih je bilo pregledano 174 meril. V 6 primerih so bile ugotovljene neskladnosti za kar so bili zavezanci samo opozorjeni. V glavnem je šlo za neskladnost povezano z neustreznimi napisi na merilih in manjkajočo ali neustrezno deklaracijo o skladnosti. Pri nadzoru nad neavtomatskimi tehtnicami v lekarnah ni bilo ugotovljenih neskladnosti, pri neavtomatskih tehtnicah v trgovinah, v večini primerov pri manjših prodajalcih, je bilo pregledano okoli 254 zavezancev. V 54 primerih je bila izdana odločba o prepovedi uporabe meril, izrečeno 24 glob ter 64 opozoril .

Poleg navedenih projektov smo izvedli tudi 68 nadzornih pregledov nad pripravami za merjenje tekočih goriv pri polnjenju rezervoarjev motornih vozil (bencinskih črpalkah), 48 nad taksimetri, 43 nadzorov nad neavtomatskimi tehtnicami in merilniki krvnega tlaka v zdravstvu, 14 nad vodomeri, 54 nad gostinsko posodo ter nekaj nadzorov na področju množičnih meril; plinomeri in merilniki toplotne energije.

Na področju **predpakiranih izdelkov** je bilo izvedeno 67 nadzorov. Nadziranih je bilo 48 podjetij, ki pakirajo živilske izdelke (pakirci mok, testenin, olj, oreščkov, medu, čokolade, vin, mlečnih izdelkov, čajev, zelišč, piva, ..), 17 pakircev neživilskih izdelkov (večinoma kozmetika, sredstev za čiščenje in drugih kemičnih izdelkov...) 1 proizvajalec merilnih steklenic ter 1 uvoznik predpakiranih izdelkov. Med nadzorovanimi zavezanci je bilo 17 zavezancev z znakom »e«. Izdanih je bilo 15 prepovednih odločb in 7 plačilnih nalogov ter izrečenih 25 opozoril. Največ nepravilnosti je bilo ugotovljenih pri pakircih, ki so bili prvič nadzorovani (novi zavezanci). Večina nepravilnosti se je nanašala na dokumentacijo in označevanje, za kar so bila izrečena opozorila. Za količinsko neustrezne serije ter neoverjena merila so bile izdane odločbe, pri nekaterih tudi plačilni nalogi.

V letu 2018 je bilo na področju **izdelkov iz plemenitih kovin** izvedenih 57 inšpekcijskih nadzorov večina teh nadzorov je bila izvedenih pri stalnih kršiteljih. Za ugotovljene nepravilnosti je bilo izdanih 10 prepovednih odločb, 10 plačilnih nalogov ter izrečenih 19 opozoril za manjše kršitve. Na tem področju je bilo tudi v tem letu izvedeno manj nadzornih pregledov, kot je bilo planiranih predvsem zato, ker je pri izvajanju nadzora bilo ugotovljeno, da je stanje dokaj urejeno in da so se zaradi ustavitve prodaje izdelkov nekoliko zmanjšale tudi potrebe po nadzoru na tem področju. Skladno s prioritetami nadzora je bilo posledično opravljenih več nadzornih pregledov na področju meril.

V letu 2018 smo se osredotočili na pregledovanje zapisov **merskih enot** na spletnih straneh prodajalcev avtomobilov kot tudi drugih oglaševalskih medijih. Kršiteljem smo skupaj izdali 9 opozorilnih dopisov.

V letu 2018 se je na novo zaposleni inšpektor udeležil delavnice Priprava na izpit ter strokovni izpit za inšpektorja ter delavnice Aktualna vprašanja izvajanja inšpekcijskega nadzora po ZIN in ZUP, ki jih je organizirala Upravna akademija. Vodja sektorja se je udeležila internega izobraževanja področja certificiranja. Strokovno izobraževanje inšpektorjev se izvaja skozi sodelovanje in izmenjavo informacij s strokovnimi sodelavci zaposlenimi na uradu in poteka skozi celo leto.

V letu 2018 smo novinarjem posredovali informacije v zvezi z nadzorom nad neavtomatskimi tehtnicami v zdravstvu in pripravami za merjenje tekočih goriv pri polnjenju rezervoarjev motornih vozil (merila na bencinskimi servisi). Prispevka sta bila objavljena v časopisih Žurnal24 in Slovenske novice. Za RTV Slovenija 1 pa smo prezentirali postopek nadzora nad pripravami za merjenje tekočih goriv pri polnjenju rezervoarjev motornih vozil (bencinskih črpalkah) ter podali izjavo o ustreznosti in nadzornimi postopki nad temi napravami. Postopek nadzora in izjava sta bili objavljeni v prispevku oddaje KODA, dne 27.11.2018.

Vse planirane naloge na področju nadzora nad merili in predpakiranimi izdelki so bile izvedene v večjem obsegu kot so bile planirane, izjema je EU projekt na vodomeri, ki je prestavljen na leto 2019. Na področju nadzora nad merskimi enotami je bilo izjema število odposlanih opozoril nekoliko manjše iz razloga preusmeritve nalog na bolj prioritetnih področjih. Na področju plemenitih kovin je bilo prav tako izvedeno manjše število nadzornih postopkov iz razloga urejenega stanja ter preusmeritve nadzorov na bolj prioritetna področja na področju meril in predpakiranih izdelkov.

Pripravila:

Dušanka Škrbić,

vodja Sektorja za meroslovni nadzor

 dr. Samo Kopač,

 direktor